अदानी समूह

अदाणी समूह कोयला व्यापार, कोयला खनन खाद्य तेल तथा बिजली निर्माता कम्पनी है। जिसका मुख्यालय मुम्बई में है।

अदाणी ग्रुप को स्थापित करने वाले गौतम अदाणी है। फ़ोर्ब्स मैग्ज़ीन के मुताबिक़, अदाणी ग्रुप के चेयरमन गौतम अदाणी 10 अरब डॉलर की संपत्ति के मालिक हैं और अहमदाबाद के अरबपतियों में शुमार हैं। अदाणी ग्रुप देश की सबसे बड़ी एक्सपोर्ट कंपनियों में से एक है। गौतम अदाणी का जन्म अहमदाबाद के निम्न मध्यम वर्गीय परिवार में हुआ था और वे कुल सात भाई-बहन थे। पढ़ाई लिखाई करने से पहले रोज़ी-रोटी का सवाल आ गया। नतीजा यह हुआ कि कॉलिज की पढ़ाई के बाद उन्होंने गुजरात यूनिवर्सिटी में बीकॉम में एडमिशन तो ले लिया, लेकिन पढ़ाई आगे बढ़ नहीं पाई। 18 वर्ष की उम्र में पैसे कमाने के लिए मुंबई भाग आए और एक डायमंड कंपनी में तीन-चार सौ रुपये की नौकरी पर लग गए। दो साल वहाँ काम करने के बाद गौतम अदाणी ने झावेरी बाज़ार में खुद का डायमंड ब्रोकरेज आउटफ़िट खोला। यहीं से उनकी ज़िंदगी पलटनी शुरू हो गई। वर्ष 1981 में अदाणी के बड़े भाई मनसुखभाई ने प्लाटिक की एक यूनिट अहमदाबाद में लगाई और उन्होंने गौतम को कंपनी चलाने के लिए कहा। इसके बाद उन्होंने बड़े भाई की पीवीसी यूनिट संभाली और धीरे-धीरे कारोबार आगे बढ़ाया। 1988 में उन्होंने एक्सपोर्ट-इम्पोर्ट कंपनी अदाणी इंटरप्राइज़ेज़ की स्थापना की। आज अदाणी ग्रुप का कारोबार  दुनिया भर में फैला हुआ है। अदाणी की पत्नी का नाम प्रीति है, जो कि पेशे से डेंटिस्ट हैं और अदाणी फ़ाउंडेशन की हेड हैं। अदाणी के दो पुत्र हैं-करण और जीत। इतना ही नहीं अदाणी के पास दो प्राइवेट जेट हैं, जिसमें उन्होंने बीचक्राफ़्ट जेट 2005 में और हॉकर 2008 में ख़रीदी।

अप्रैल 2021 में, अदाणी समूह बाज़ार पूंजीकरण में US$100 बिलियन को पार करने वाला भारतीय समूह बन गया। इसने अप्रैल 2022 में 200 बिलियन अमेरिकी डॉलर के बाज़ार पूंजीकरण को पार कर लिया और ऐसा करने वाला टाटा समूह और रिलायंस इंडस्ट्रीज़ के बाद तीसरा भारतीय समूह बन गया। नवंबर 2022 में, अदाणी समूह का बाज़ार पूंजीकरण टाटा समूह को पीछे छोड़ते हुए 2029 तक $280 बिलियन (INR 24 ट्रिलियन) और बाज़ार पूंजी दृष्टि $1 ट्रिलियन तक पहुँच गया।

श्रेणी:भारतीय उद्यमी समुह